[**Kuidas toimida pärast microblading protseduuri?**](http://www.richbrows.ee/inspiratsiooniblogi/microblading-after)

**1. Ole teadlik sellest, kuidas kulgeb naha taastumise protsess**

Mida rohkem tead naha paranemise ja taastumise protsessist, seda lihtsam on saavutada perfektne tulemus. Taastumise protsessi võib jaotada kolme ossa: 1) naha pindmise ärrituse paranemine, 2) koorikukeste eemaldumine ja 3) pigmendi värvitugevuse heledamaks muutumine. Kui tead, et protseduurile järgneva 2-4 nädala jooksul tuleb sul “läbi käia” kõik need kolm faasi, on sul oma olukorraga märksa lihtsam toime tulla.

**2. Ole kulmude suhtes hell ja ära eemalda naha koorikukesi**

Peale protseduuri võib kulmunahk olla tundlik paar päeva. Pealekantud silikoon hoiab infektsiooni eest 24 tundi. Normaalse ja kuiva naha puhul eemalda silikoon pestes puhta veega ja kanna peale vaseliin. Järgnevatel päevadel pese kulme 4-5 korda päevas vaid veega, väga kergete liigutustega ja avaldades nahale minimaalset survet. Kanna peale vaseliin või rahustavaid õlisid näit greibiseemne õli, magus mandliõli, jojoba õli või klassikaline kookospähkli õli.

Rasvase naha puhul väldi vaseliini ja rasvaseid kreeme. Soovitav on määrida kulmudele panthenoli emulsiooni, -kreemi või -geeli. Peale protseduuri võivad kulmudele tekkida koorikukesed, mis sisalduvad hüübinud verd ja osaliselt ka kuivanud pigmenti. Ära eemalda koorikuid!,

**3. Väldi vähemalt kolme nädala jooksul solaariumit, kulmumeiki, intensiivseid kreeme ja protseduure**

Kindlasti ei tasu vähemalt 2-3 nädala jooksul peale protseduuri käia solaariumis või nautida mis iganes päevitusprotseduure. Tuleb vältida ka naha pigmendisisaldust mõjutavaid kreeme. Päevitamine on ilmselt kõige kindlam viis mõjutada halvasti naha pindmistesse kihtidesse lisatud pigmenti ning seetõttu võib protseduuri käigus loodud tulemus muutuda tunduvalt heledamaks. Samuti vähendavad värvi püsimist kosmeetilised protseduurid nagu happega koorimised, mesoteraapia, laserravi, ilu- ja esteetika süstid jms.

**4.  Väldi liigset higistamist ja ujulat!**

Vähemalt kahe kuni kolme nädala jooksul peale protseduuri tuleb vältida ka mistahes higistamist. Väldi treeninguid, mille käigus su nägu higiseks muutuks. Samuti tuleb vältida sauna, ujula basseini suure kloorisisaldusega vett.

**5. Ole ettevaatlik meditsiiniliste protseduuridega**

Kui oled doonor, siis pead arvestama, et sõltuvalt sinu verekeskuse nõustaja hinnangust on võimalik, et sa ei saa verd anda mõnda aega peale protseduuri. Samuti on välistatud mistahes keerukamad laserprotseduurid, mis puudutavad su kulmude nahka. Läbiv soovitus on see, et annaksid alati oma naha- või eriarstile teada, et oled käinud *microblading* protseduuril (enamasti on tulemus niivõrd loomulik, et tema seda koheselt märgata ei suuda).

**6. Ära pea esimese protseduuri järgset tulemust lõplikuks**

Paljud on sattunud veidi ärevusse märgates, et *microblading* sisselõigete käigus naha pindmistesse kihtidesse lisatud pigmendi värvi tugevus on erinevates kulmu osades erinev. Lõpptulemus on 30-40% heledam, mis on nähtav alles 4-6 nädala pärast toimuva *re-touching* protseduuri järgselt.

**7. Ära karda ühendust võtta!**

Kui sul on mistahes küsimusi mida iganes seoses protseduuri käigus loodud uute kulmudega, helista või kirjuta kohe!